CELEX: 62017TN0022
Language: lv
Date: 2017-01-16 00:00:00
Title: Lieta T-22/17: Prasība, kas celta 2017. gada 16. janvārī – Portugāle/Komisija

3.4.2017   
            
            
               LV
            
            
               Eiropas Savienības Oficiālais Vēstnesis
            
            
               C 104/49
            
         Prasība, kas celta 2017. gada 16. janvārī – Portugāle/Komisija
   (Lieta T-22/17)
   (2017/C 104/69)
   Tiesvedības valoda – portugāļu
   
      Lietas dalībnieki
   
   
      Prasītāja: Portugāles Republika (pārstāvji – L. Inez Fernandes, M. Figueiredo, P. Estêvão un J. Saraiva de Almeida)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Eiropas Komisijas 2016. gada 15. novembra Īstenošanas lēmumu (ES) 2016/2018 (OV 2016, L 312, 26. lpp.), ar ko no Eiropas Savienības finansējuma izslēdz konkrētus dalībvalstu izdevumus, kurus tās attiecinājušas uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA), daļā, kur no finansējuma ir izslēgta summa EUR 1 990 810,30 apmērā saistībā ar Portugāles deklarētajiem izdevumiem saistībā ar pasākumu “ELFLA atbalsts lauku attīstībai – privātie saņēmēji” 2010., 2011., 2012., 2013. un 2014. pārskata gadā;
            
         
               —
            
            
               piespriest Eiropas Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza divus pamatus.
   
               1.
            
            
               Ar pirmo pamatu tiek apgalvots, ka ir pārkāpts Padomes 2005. gada 21. jūnija Regulas (EK) Nr. 1290/2005 par kopējās lauksaimniecības politikas finansēšanu (OV 2005, L 209, 1. lpp.) 31. panta 4. punkta c) apakšpunkts.
            
         
               2.
            
            
               Ar otro pamatu tiek apgalvots, ka ir pārkāpts pienākums norādīt pamatojumu. Šis pamats ir iedalīts trīs daļās.
               
                           —
                        
                        
                           pirmajā daļā prasītāja norāda, ka Komisija nav iesniegusi pierādījumus nopietnu un pamatotu šaubu esamībai;
                        
                     
                           —
                        
                        
                           otrajā daļā prasītāja norāda, ka 1997. gada 23. decembra Dokumenta VI/5330/97 norādes nav piemērojamas šajā gadījumā;
                        
                     
                           —
                        
                        
                           trešajā daļā prasītāja norāda, ka Komisija nav kvalificējusi faktus, ņemot vērā nosacījumus, kas jāizpilda, lai piemērotu 1997. gada 23. decembra Dokumentā VI/5330/97 paredzēto finanšu korekciju 5 % apmērā.